**ПРЕДШКОЛСКА УСТАНОВА „ПОЛЕТАРАЦ“ СТАРА ПАЗОВА**

**Дел. број: 972**

**Датум: 19.06.2020. године**

**ПОЗИВ ЗА ПОДНОШЕЊЕ ПОНУДЕ**

**ЈНМВ: 02/2020 – добра**

**ПРЕДМЕТ: добра, материјал за саобраћај издаци за гориво** – **бензин и дизел**

**I ОПШТИ ПОДАЦИ О ЈАВНОЈ НАБАВЦИ**

* 1. **Подаци о наручиоцу:**

Наручилац: **Предшколска установа „Полетарац“ Стара Пазова**

Адреса: Владимира Хурбана број 13, Стара Пазова

Тел: 022/311-223, тел. факс: 022/310-565

Интернет страна: [www.poletarac.co.rs](http://www.poletarac.co.rs)

E-mail адреса: poletarac.pazova@gmail.com

ПИБ: 100532763

Матични број: 08011389

Шифра делатности: 8891

Установа у области просвете

Текући рачун: 840-496661-65 код Управе за трезор

 **2. Врста поступка јавне набавке:**

Предметна јавна набавка се спроводи у поступку јавне набавке мале вредности у складу са Законом и подзаконским актима којима се уређују јавне набавке.

 **3. Предмет јавне набавке:**

Предмет јавне набавке су **добра, материјал за саобраћај издаци за гориво** – **бензин и дизел**.

 **4. Није у питању резервисана јавна набавка.**

 **5. Не спроводи се електронска јавна набавка.**

 **6. Контакт:** службеник за јавне набавке, дипломирани правник Александра Соколовић, тел: 022/311-223, тел. факс: 022/310-565; e-mail: poletarac.pazova@gmail.com.

 **7**. **Одговорно лице**: директор Звездана Елеро.

Поступак се спроводи ради закључења уговора о јавној набавци.

**II ПОДАЦИ О ПРЕДМЕТУ ЈАВНЕ НАБАВКЕ**

 1. **Предмет јавне набавке**:

Предмет јавне набавке мале вредности јесте:

**материјал за саобраћај издаци за гориво** – **бензин и дизел**

ознака из општег речника:

09132000 – бензин

09134200 – дизел гориво

 2. **Опис партије уколико је јавна набавка обликована по партијама:**

Набавка није обликована по партијама.

**Процењена вредност јавне набавке: 666.666,40 динара без ПДВ-а, односно 800.000,00 динара са ПДВ-ом.**

**III ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА**

**1. Врста добара**: **материјал за саобраћај издаци за гориво** – **бензин и дизел.**

**2. Техничке карактеристике/спецификација:**

Техничке карактеристике/спецификација добара која су предмет ове јавне набавке дате су у Обрасцу број 2) Образац структуре цене са спецификацијом добара и упутством како да се попуни.

**3. Квалитет:** у складу са захтевима из техничке спецификације.

**4. Начин испоруке добара:** Испорука се врши преузимањем добара од стране овлашћених запослених наручиоца у резервоаре службених возила наручиоца на продајним местима (бензинским станицама) понуђача, путем картица за тражене врсте горива које гласе на службено возило.

**5. Начин спровођења контроле и обезбеђивања гаранције квалитета:**

Понуђач обезбеђује квалитет који мора да задовољи све захтеве стандарда одређене важећим Правилником.

**6. Место и начин испоруке:**

Испорука ће бити сукцесивна, у току уговореног периода, према динамици, количини коју одреди наручилац, са могућношћу снабдевања на свим бензинским станицама понуђача.

**IV ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применом критеријума „најнижа понуђена цена“.

У ситуацији када постоје две или више понуда са истом најнижом понуђеном ценом, елемент критеријума на основу којег ће наручилац извршити доделу уговора биће редослед пријема понуда.

**V** Увид и преузимање конкурсне документације врши се на Порталу јавних набавки и на интернет страни наручиоца, а може се преузети и лично на адреси понуђача.

**VI ПОДАЦИ О НАЗИВУ, АДРЕСИ И ИНТЕРНЕТ АДРЕСИ ДРЖАВНОГ ОРГАНА ИЛИ ОРГАНИЗАЦИЈЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ О:**

* **Пореским обавезама –** назив државног органа: Пореска управа (Министарство финансија), адреса: Саве Машковића 3-5, Београд, интернет адреса: [www.poreskauprava.gov.rs](http://www.poreskauprava.gov.rs). Посредством Пореске управе могу се добити исправне информације о адресама и контакт телефону органа или службе територијалне аутономије или локалне самоуправе о пореским обавезама које администрирају ови органи;
* **Заштити животне средине** **–** назив државног органа: Агенција за заштиту животне средине (Министарство заштите животне средине Републике Србије), адреса Министарства: Булевар Михајла Пупина број 2, Београд, интернет адреса: [www.ekologija.gov.rs](http://www.ekologija.gov.rs); адреса Агенције за заштиту животне средине: Руже Јовановић 27а, Београд, интернет адреса Агенције: [www.sepa.gov.rs](http://www.sepa.gov.rs);
* **Заштити при запошљавању, условима рада –** назив државног органа: Министарство за рад, запошљавање, борачка и социјална питања, адреса: Немањина 22-26, Београд, интернет адреса: [www.minrzs.gov.rs](http://www.minrzs.gov.rs).

**VII**  Понуђач подноси понуду непосредно или путем поште у затвореној коверти, затворену на начин да се приликом отварања понуда може са сигурношћу утврдити да се први пут отвара. На полеђини коверте навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: Предшколска установа „Полетарац“ Стара Пазова, улица Владимира Хурбана број 13, Стара Пазова, са назнаком: „Понуда за ЈНМВ број: 02/2020 – добра – набавка добара, материјал за саобраћај издаци за гориво – бензин и дизел - НЕ ОТВАРАТИ“. Понуда се сматра благовременом уколико је примљена од стране наручиоца **до дана 29.06.2020. године до 08,00 часова**.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена.

**VIII** Отварање понуда ће се обавити **дана 29.06.2020. године у 09,00 часова** у просторијама Предшколске установе „Полетарац“, Стара Пазова, улица Владимира Хурбана број 13.

Отварање понуда је јавно и њему могу присуствовати овлашћени представници понуђача који морају имати попуњено писмено овлашћење за учешће у поступку отварања (Образац број 8) које се предаје комисији непосредно пре отпочињања поступка отварања понуда.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена.

Није дозвољено достављање понуде електронским путем.

**IX** **РОК ЗА ДОНОШЕЊЕ ОДЛУКЕ**: Наручилац ће, у складу са чланом 108 Закона, а на основу извештаја о стручној оцени понуда, донети одлуку о додели уговора у року од најдуже 10 дана од дана јавног отварања понуда.